Vejledning til at logge en trackable

Bemærk: ''Nogle af billederne nedenfor er fra 2009. Udformingen af skærmbillederne er ændret siden, men principperne er de samme.''

Travel bugs og Geocoins er begge trackables og logning af dem foregår stort set ens. Her kan du læse hvordan:

Trackingkode
For at logge en trackable skal du bruge tracking-koden (trackingnummeret), som er en kode med 6 cifre og/eller bogstaver. Bemærk: Bogstavet "O" som Oscar forekommer normalt ikke i trackingkoder. Derimod bruges cifferet "0" (nul) ofte. Et nul er somme tider skrevet så det ligner et Ø. Logningen mislykkes hvis man ikke bruger cifferet nul i disse situationer.
 * Ved travel bugs står koden på hundetegnet.
 * Ved geocoins står koden på selve mønten. Koden kan somme tider være med meget lille skrift eller i øvrigt utydelig, så det kan være nødvendigt at bruge lup.

Find den rigtige side på geocaching.com
Dette trackingnummer skal du nu bruge til at finde den trackables side på geocaching.com og logge den: Billede:Log-tr-1.png
 * Gå ind på forsiden på geocaching.com, vælg menuen Play og tryk på Find Trackables.

Billede:Log-tr-2.png
 * Skriv trackingnummeret i tekstboksen under teksten Enter the Tracking Code of the Item:
 * Tryk på Track-knappen

Så kommer du til geocoinens/travel buggens egen side på geocaching.com, hvor du kan læse lidt om hvem der ejer den, hvor den har været, hvor den evt. er på vej hen, eller om den har en bestemt mission.

Logning
Når du står på geocoinens/travel buggens side, kan du logge at du har fundet den.

Tryk på "Found it? Log it" oppe i højre hjørne for at logge: Billede:Log-tr-3.png Billede:Coin4.jpg Billede:Coin5.jpg
 * I boksen ud for "Type of log" vælger du "Retrieve from (navnet på den cache du tog den fra)"
 * Hvis du ikke tog den med dig, men blot vil registrere at du har set den, vælger du i stedet "Discovered it"
 * Ud fra "Date Logged" vælger du den dato du fandt den i en cache
 * I feltet ud fra "Travel Bug Tracking #" skriver du igen de 6 tal/bogstaver, hvis ikke geocaching.com automatisk har husket det da du tastede det første gang
 * Til sidst skriver du lidt i det store felt fx om hvor du fandt den, hvad du synes om den, hvad dine planer for at flytte den er, eller hvad du nu har lyst til, og trykker så på Submit Log Entry.

Når du lægger den i en ny cache
Næste gang du logger et fund af en geocache på geocaching.com, vil du opdage at der under feltet til logteksten er kommet noget nyt nederst på siden, nemlig en linje hvor der står navnet på den travel bug/geocoin du har fundet. Når du fysisk har lagt den i en anden cache, skal du bare logge cachen som normalt, men først skal du gå ind i menuen til højre for TB'ens/møntens navn og vælge Dropped Off før du trykker Submit Log Entry.

Man kan lægge mere end en trackable i samme cache på en gang. Dette gøres ved at vælge Dropped Off for alle de trackables der skal lægges.

Man kan også vælge Visited. Så vil det blive registreret at den pågældende trackable har været på stedet, men at den tog med videre og altså ikke blev efterladt der.

Her er feltet til logteksten, som udfyldes på normal vis:

Billede:Log-tr-5.png

Her er den særlige linje som viser at du har samlet denne trackable op, men endnu ikke lagt den i en ny cache:

Billede:Log-tr-6.png

Discover af mange trackables på en gang
Nogle geocachere er interesserede i at finde og logge mange trackables (især geomønter). Som støtte til denne særlige interesse bliver der ofte samlet trackables sammen ved events, hvorefter deltagerne skriver alle trackingkoderne af. Ved større events kan man på den måde komme i besiddelse af over 100 trackingkoder. Bagefter må man så logge koderne på geocaching.com, typisk med logtypen discovered it, hvilket godt kan tage et pænt stykke tid hvis man logger en trackable ad gangen.

Der er derfor lavet særligt software som kan modtage en liste af koder og logge discovered it for dem alle sammen på en gang. Man kan typisk tilbagedatere logningerne, sådan at man kan logge alle de trackables som skal have samme dato, på én gang:
 * Project Geocaching har sådan et værktøj.
 * GC TB-Bulk-Discover er en udvidelse til browseren Firefox (vha.Greasemonkey).
 * Travelbug-Logger by Minz er et websted til dette formål.
 * Log Them All! er et websted til dette formål. Siden bruger Groundspeaks API, så du afgiver ikke dit password, ligesom det også er muligt at logge på valgfri dato.

Problemer

 * Der er mere end 6 tal/bogstaver på den mønt jeg prøver at logge: Prøv blot at bruge de 6 første. På EU-mønten står der f.eks. XXXXXX-yyyy, hvor X'er er bogstaver og y'er er tal. Du skal blot bruge de 6 første.
 * Der er mindre end 6 tal/bogstaver på den mønt jeg prøver at logge: Tjek om der står "Trackable on geocaching.com" på mønten. Hvis ikke der gør det, kan den nemlig ikke logges på geocaching.com. Enten er det en mønt du må beholde, eller det er en mønt, som er sporbar på andre sider. Hvis du er i tvivl, så beskriv mønten og spørg på geocaching.dk's forum
 * Din Trackable er blevet taget af en anden geocacher, som har beholdt den meget længe (i månedsvis) uden at lægge den i en anden cache: Skriv et venligt mail (til udlandet altid på engelsk) til den pågældende og bed om han måske vil være venlig at lægge din tracable i en anden cache ved lejlighed, så den kan komme lidt videre. Det er god skik højst at beholde en trackable i 2 uger, med mindre man har en særlig grund - fx. at den kan komme med på en længere rejse, der kan bringe den nærmere til dens mål.
 * Din Trackable er forsvundet, dvs. den er blevet fjernet fra en cache uden at nogen har efterladt spor af hvor den er henne. I værste fald kan du blive nødt til at markere den som forsvundet (ved hjælp af funktionen Mark item missing) på din trackables hjemmeside.

Når du finder en trackable et "forkert" sted
Som regel vil den trackable du finder i en cache, også være lagt i cachen ifølge dens egen hjemmeside, og den vil stå på en cachebeskrivelsens liste over trackables. Men somme tider er den i en anden cache eller i hænderne på en anden geocacher, og så skal man lige tænke sig om inden man begynder at logge den. Hvis du ikke har taget den med dig, men bare ønsker at lave en Discovered ..., kan du uden videre logge den med det samme. Det er fint at nævne i din log hvor du faktisk så den.

Meget tit er der tale om at den der sidst har haft fingre i TB'en eller geocoinen, endnu ikke har nået at logge den seneste bevægelse. Hvis du kan huske at der stod noget i cachens logbog i stil med "Ind: TB" i en meget frisk logning, og der ikke er en tilsvarende logning på cachebeskrivelsen endnu, er det et fingerpeg om at det hænger sådan sammen. I så fald går det hele over hvis man lige venter et par dage inden man foretager sig mere. Her kan man have glæde af at sætte watch på TB'en eller geocoinen.

Hvis du har ventet nogle dage (eller måske længere hvis den der sidst flyttede rundt på TB'en eller geocoinen ser ud til at være på en længere rejse), og TB'en eller geocoinen ser ud til at være i en anden geocachers besiddelse, kan du evt. kontakte vedkommende for at høre nærmere. Men når du til sidst når frem til at der nok ikke kommer nogen logning, kan du reparere på sagen sådan her:
 * Lav en logning af typen Grab it ....
 * Lav en logning på den cache du fandt den i, af typen Visited ..., med en forklaring om at du faktisk fandt den i denne cache.
 * Og når du har lagt den i en ny cache, laver du et sædvanligt drop.

Når nogen grabber en trackable inden du får den droppet
Så snart du har lagt en trackable i en cache, er der mulighed for at en anden kommer og finder den lige efter at du er gået videre fra cachen. Det er ikke sikkert at vedkommende opfører sig som anbefalet ovenfor, så når du når til at logge TB'en eller geocoinen som droppet, er den måske allerede taget fra dig. Hvis det er det eneste der er sket og du har gemt trackingnummeret, kan du gøre sådan her:
 * Sende en mail til den der har grabbet dem om hvad du nu gør, så vedkommende ved at det er nødvendigt at lave en Retrieve ... for atter at få adgang til den.
 * Grabbe den tilbage.
 * Droppe den i den cache du lagde den i.

Hvis du ikke har gemt trackingnummeret, er det som regel bedst bare at skrive en note på cachens log (Write note kræver ikke noget trackingnummer) om hvor du lagde den.

Hvis du har gemt trackingnummeret, men TB'en eller geocoinen allerede er kommet til en eller flere nye cacher, er det ofte bedst ikke at forstyrre situationen yderligere. Nu er det bedst bare at lave en discovered it hvor du forklarer omstændighederne i din logning (og sørger for at bruge den rigtige dato). Men hvis TB'en eller geocoinen bare lige ser ud til at have misset den cache du lagde den i, kan det hele stadig repareres. Du skal så følge denne opskrift (som er hentet fra Groundspeaks vejledning):


 * 1) Noter dig hvilken cache den ligger i, og hvornår den blev lagt der, og lav en grab.
 * 2) Skriv en note på den cache du selv lagde den i, og sørg for at du skriver den dato du faktisk lagde den der. Som led i noten dropper du den i cachen.
 * 3) Lav en ny grab, og sørg for at den grab er dateret den dag den blev taget (af en anden) fra den cache du havde lagt den i.
 * 4) Skriv en note på den cache du grabbede den fra i trin 1, dateret den dag den blev lagt der. Som led i noten dropper du den i cachen.
 * 5) Nu skulle TB'ens eller geocoinens rejserækkefølge se rigtig ud på dens kort, og den rejste afstand skulle være opdateret. Det virker dog kun med sikkerhed hvis der ikke er sket andet med den på de datoer du har angivet. Herefter kan du slette de logninger der ikke har varig betydning, særligt den fra trin 4.